JY LEES NOU Witsjokolade-profiteroles
Baie van ons praat van éclairs wanneer ons eintlik profiteroles bedoel. Die verskil tussen die twee is in die vorm. As dit langwerpig is, word dit ’n éclair genoem. Die een met die ronde vorm, soos ek hier gemaak het, is ’n profiterole. Albei word gemaak van choux-deeg, ’n ligte deeg van botter, water, meel en eiers. Die rysmiddel is die stoomwat tydens die bakproses vorm. Die deeg word gewoonlik gebak, maar in Spanje gebruik hulle ook ’n soort choux wat in baie warm olie gebraai word. Tradisioneel word éclairsmet room gevul en dit kry ’n sjokoladelagie bo-op.